Ошо тәңгәлдә бер фекер әйтеп үтке килә: ҡоролтайҙарҙа беҙҙең Башҡарма комитет ағзалары ҡатнашты һәм улар әйтеүенсә, күп ҡоролтай ултырыштары колхоз йыйылышы һымаҡ, үҙотчетҡа ҡоролған сығыштар менән үткән. Әйҙәгеҙ, үҙебеҙҙең ултырыштарҙы фекер алышыу ҡорона әйләндерәйек, халыҡ менән диалог ҡороу нигеҙендә ойошторайыҡ. Ҡоролтайға килгән халыҡ үҙенең эсендә ҡайнағанын әйтергә, проблемалар күтәрергә, милләттәштәргә уйландырырлыҡ, сәмләндерерлек, йөрәген ҡуҙғытырлыҡ фекер әйтергә тейеш.